钦定古今图书集成/历象汇编/庶征典/第175卷 > 《田家杂占》 > 唐
## 钦定古今图书集成/历象汇编/庶征典/第175卷 > 《田家杂占》 > 唐

### 高祖武德元年鼠去李密营

按《唐书高祖本纪》不载。　按《五行志》，武德元年秋，李
密、王世充隔洛水相拒。密营中鼠，一夕渡水尽去。占
曰：“鼠无故皆夜去，邑有兵。”

### 太宗贞观十三年建州鼠害稼

按《唐书太宗本纪》不载。　“按《五行志》”云云。

贞观二十一年，渝州鼠害稼。

按《唐书太宗本纪》不载。　“按《五行志》”云云。

### 高宗显庆三年有大鼠死于长孙无忌第

按《唐书高宗本纪》。不载。　按《五行志》。“显庆三年。长孙
无忌第。有大鼠见于庭。月馀。出入无常。后忽然死。”

### 龙朔元年洛州猫鼠同处

按《唐书高宗本纪》不载。　按《五行志》：“龙朔元年十一
月，洛州猫鼠同处，鼠隐伏，象窃盗，猫职捕啮，而反与
鼠同处，象司盗者废职容奸。”

### 弘道 年梁州群鼠啮猫

按：《唐书高宗本纪》不载。　按《五行志》：“弘道初，梁州仓
有大鼠，长二尺馀，为猫所啮数百，鼠反啮猫，少选聚
万馀鼠，州遣人捕击杀之，馀皆去。”

### 中宗景龙元年基州鼠害稼

按《唐书中宗本纪》不载。　按《五行志》云云。

### 睿宗景云 年蛇与鼠𩰚按唐书睿宗本纪不载 按五行志景云中有蛇鼠𩰚于右威卫营东街槐树蛇为鼠所伤𩰚者兵象

### 元宗开元二年鼠害稼

按《唐书元宗本纪》不载。　按《五行志》，“开元二年，韶州
鼠害稼，千万为群。”

### 天宝元年猫鼠同乳

按《唐书元宗本纪》不载。　按《五行志》，天宝元年十月，
魏郡猫鼠同乳。同乳者甚于同处。

### 代宗大历三年获白鼠

按：《唐书代宗本纪》，不载。　按《册府元龟》，“大历三年九
月，宣州获白鼠三，献之。”

大历八年，获白鼠。

按：《唐书代宗本纪》，不载。　按《册府元龟》：“八年七月戊
戌，内侍省获白鼠一，出示百寮。十月丁卯，凤翔府获白鼠，献之。”

大历九年，获白鼠。

按：《唐书代宗本纪》，不载。　按《册府元龟》，“九年七月丁
酉，庐州获白鼠二，献之。”

大历十二年，获白鼠。

按《唐书代宗本纪》，不载。　按《册府元龟》，“十二年六月
癸未，苑内获白鼠一，出示百寮。”

大历十三年，猫鼠同乳。

按《唐书代宗本纪》。不载　按《五行志》。“十三年六月，陇
右节度使朱泚于兵家得猫鼠同乳以献。”

按《旧唐书五行志》：大历十三年六月戊戌，陇右汧源
县军士赵贵家，猫鼠同乳不相害，节度使朱泚笼之
以献，宰相常衮率百寮拜表贺，中书舍人崔祐甫曰：
“此物之失性也。天生万物，刚柔有性，圣人因之，垂训
作则。”《礼》：迎猫为食田鼠也。然猫之食鼠，载在祀典，以
其能除害利人，虽微必录。今此猫对鼠，何异法吏不
勤触邪，彊吏不勤捍敌。据礼部式录三瑞，无“‘猫不食
鼠’之目，以此称庆，理所未详。以刘向《五行传》言之，恐
须申命宪司，察听贪吏，诫诸边境，无失儆巡，则猫能
致功，鼠不为害。”帝深然之。

### 德宗贞元十二年获白鼠

按《唐书德宗本纪》不载。　按《册府元龟》，“贞元十二年
六月，京兆府进白鼠。”

贞元十五年，获白鼠。

按《唐书德宗本纪》不载。　按《册府元龟》，“十五年五月
庚寅，韩潭进白鼠。”

### 文宗太和三年成都猫鼠相乳

按《唐书文宗本纪》不载。　“按《五行志》”云云。

### 开成四年江西鼠害稼

按《唐书文宗本纪》不载。　“按《五行志》”云云。

### 懿宗咸通十二年鼠巢树上

按《唐书懿宗本纪》不载。　按《五行志》，咸通十二年正
月，汾州孝义县民家，鼠多衔蒿刍巢树上，鼠穴居，去
穴登木，贱人将贵之象。

### 僖宗乾符三年河东鼠为患

按《唐书僖宗本纪》不载。　按《五行志》，“乾符三年秋，河
东诸州多鼠，穴屋坏衣三月止。鼠盗也。天戒若曰，将
有盗矣。”

### 乾宁 年蛇鼠𩰚按唐书僖宗本纪不载 按五行志乾宁末陕州有蛇鼠𩰚于南门之内蛇死而鼠亡去